《赴乡劝农》
清代·宗源瀚

踯躅千山烂绮如，乌龙岭外劝耕初。遗民衰发胜锄耒，老树新阴覆里墟。

陇麦翠生农妇鬓，野花红上长官舆。荒芜渐辟非难事，注水愁无郑白渠。

作者简介：（1834—1897）江苏上元人，字湘文。少佐幕，镇压太平军。光绪间历署浙江衢州、湖州、嘉兴、宁波等府。敏于吏治，兴修水利。官至温处道。长于文学，尤精舆地。有《浙江舆图》、《颐情馆集》等。